สวนผัก โอ้กะจู๋ เป็นร้านอาหารบรรยากาศข้างๆสวนผักที่ทำการปลูกเพื่อมาปรุงอาหารภายในร้าน อาหารที่นี่เมนูจะเป็นสลัด สเต็ก โดยรวมผมไม่ค่อยจะชอบเมนูสลัด แต่กับร้านนี้ต้องบอกเลยว่าทำได้ดีและอร่อย ผักก็สดใหม่ปลอดสารพิษ เพราะปลูกเองในสวนด้านหลัง สำหรับราคาอาหาร ถือว่าคุ้มค่าคุ้มราคามากๆ ราคาไม่แพงเลยถ้าเทียบกับคุณภาพอาหาร ส่วนการเดินทาง ร้านนี้ถ้ามาจากถนนซุปเปอร์ไฮเวย์ให้มาทางแยกแม่โจ้ ตรงมากาดรวมโชค วิ่งไปตรงเรื่อยๆจะเจอสี่แยก ให้เลี้ยวขวา ตรงไปอีกประมาณ 1 กม ร้านจะอยู่ซ้ายมือ